Stevo Pendarovski
Stevo Pendarovski, politiko-ciencisto e politikisto n. ye la 3ma di aprilo 1963 esas prezidanto di Norda Macedonia depos li 12ma di mayo 2019. Stevo Pendarovski esas membro dil Socialdemokrata Uniono di Macedonia.

Ilu studiis yuro-cienco e politiko en Skopje. Depos la yaro 2008 laboris kom profesoro por politiko che la Santa Kyril e Metodius universitato en Skopje.

Stevo Pendarovski esas mariajata kun Elizabeta Gjorgievska e la paro havas un filiulo.

Politikala kariero
 2001-2004 Konsiilisto di la prezidanto Boris Trajkovski.
 2004-2005 Prezidanto di la Centrala Elekto Komisiono di Norda Macedonia.
 2005-2009 Konsiliisto di la prezidanto Branko Crvenkovski por externa politikala aferi.
 2014 Stevo Pendarovski kandidatesis quale prezidanto di Norda Macedonia por li  Socialdemokrata Uniono di Macedonia, ma ilu perdis kontre Gjorge Ivanov di la nacional-konservema partiso VMRO-DPMNE.
 2019 Stevo Pendarovski elektesis quale prezidanto di Norda Macedonia e divenis la chefo dil stato ye la 12ma di mayo 2019.

Prezidanti di Norda Macedonia
Norda Macedonia